इस भूकंप के चलते ओसाका में काफ क्षति हुई है। वहां के बुलेट ट्रेन को रोक दिया गया है और साथ ही लोगों को कई चेतावनी दी गई हैं। जापानी मीडिया के मुताबिक, जापान के परमाणु नियंत्रक का कहना है कि इस क्षेत्र में परमाणु रिएक्टरों को कोई खतरा नहीं है। भूकंप के बाद मिहामा और ताकाहामा परमाणु संयंत्रों में किसी प्रकार की गड़बड़ी नहीं देखी गई। भूकंप का असर रेल और उड़ान सेवा पर भी पड़ा है। ओसाका इलाके में ट्रेन सर्विस को बंद कर दिया गया है। ओसाका इंटरनेशनल एयरपोर्ट पर उड़ानें रोक दी गई हैं।